কেরলও এখন ‘কেরলম’, অনুমোদন মোদির মন্ত্রিসভায়

ওয়েব ডেস্ক: বদলে যাচ্ছে কেরলের (Change Name of Kerala) নাম। মঙ্গলবার নতুন নাম ‘কেরলম’ (Kerala to keralam)-এ সিলমোহর দিয়েছে কেন্দ্রীয় মন্ত্রিসভা। সাংবাদিক বৈঠকে এ কথা জানিয়েছেন কেন্দ্রীয় মন্ত্রী অশ্বিনী বৈষ্ণব। কেরলে নাম বদলে ‘কেরলম’ করা হবে বলে জানানো হয়েছে। নাম বদলের জন্য আগেই প্রস্তাব পাশ হয়েছে কেরল বিধানসভায়। দীর্ঘদিন ধরে সেই দাবি জানিয়ে এসেছে তৃণমূল সরকার। সেই নাম বদলের বিষয়ে এখনও পর্যন্ত কোনও সিদ্ধান্ত নেয়নি কেন্দ্র।মন্ত্রিসভার সিদ্ধান্তের পর রাষ্ট্রপতি একটি বিল রেফার করবেন, যার নাম হবে ‘কেরালা বিল, ২০২৬’।

২০২৩ এবং ২০২৪ সালে কেরলের নামবদলের জন্য দু’বার প্রস্তাব পাশ করানো হয়েছে কেরল বিধানসভায়। ওই প্রস্তাবে কেরলের বাম সরকার কেন্দ্রকে রাজ্যের নতুন নাম কেরলম করার প্রস্তাব দেয়।কেরলের পিনারাই বিজয়ন (Pinarayi Vijayan) সরকারের আর্জি ছিল যে, সব ভাষায়, এমনকি সংবিধানের অষ্টম তফসিলেও কেরলের নাম কেরলম করা হোক। কেরল সরকারের প্রস্তাবে নামবদলের পক্ষে যুক্তি দিয়ে বলা হয় যে, মলয়লম ভাষায় রাজ্যের নাম কেরলম-ই। রাজ্যের ইতিহাসের সঙ্গে এই নামের গভীর যোগাযোগ রয়েছে। তাঁর আরও যুক্তি ছিল, জাতীয় স্বাধীনতা সংগ্রামের সময় থেকেই মালয়ালি ভাষার মানুষদের স্বপ্ন ছিল অখণ্ড কেরলম গঠনের। এর আগে কেরল সরকারের প্রথম প্রস্তাবটি ‘পদ্ধতিগত কিছু ত্রুটি’ থাকায় ফেরত পাঠিয়েছিল কেন্দ্রের স্বরাষ্ট্র মন্ত্রক। তার পর পুনরায় প্রস্তাব যায় কেন্দ্রের কাছে। এ বার সেই প্রস্তাবে অনুমোদন দিল কেন্দ্রীয় মন্ত্রিসভা। মঙ্গলবারই প্রথম কেন্দ্রীয় মন্ত্রিসভার বৈঠক বসেছিল সেখানে। আর সেই বৈঠকেই কেরলের নতুন নামকরণের প্রস্তাবে অনুমোদন দিল ভারত সরকার।